AUR, POT și S.O.S. au votat împotriva proiectului prin care Armata va putea doborî dronele care intră în spațiul aerian al țării
Partidele AUR, POT și SOS România au votat împotriva proiectului de lege care permite armatei să doboare dronele ce pătrund în spațiul aerian al țării, cât și legea privind desfășurarea pe timp de pace a misiunilor militare în țară, în plenul de miercuri al Camerei Deputaților. Ambele inițiative legislative au fost adoptate de deputați și vor merge la Senat, for decizional, apoi trebuie să fie promulgate de șeful statului. De cealaltă parte, USR a acuzat de ipocrizie formațiunile extremiste, fiindcă vorbesc de suveranitatea și apărarea României, însă votează contra acesto legi. „Ne vor slăbiți, ne vor fără apărare împotriva Rusiei!”, a spus deputata USR Diana Buzoianu, de la tribuna Camerei.